# Gheorghe Călugăreanu

Gheorghe Călugăreanu (Iași, 16 de juliol de 1902 - Cluj-Napoca, 15 de novembre de 1976) va ser un matemàtic romanès.

## Vida i obra

Tot i haver nascut a Iași, Călugăreanu va ser escolaritzat a Bucarest on va fer els estudis primaris i secundaris, aquests darrers, entre 1913 i 1921, al prestigiós Liceu Gheorghe Lazăr. El 1921 va ingressar a la universitat de Cluj-Napoca, on el seu pare era professor de fisiologia animal i havia estat nomenat rector el mateix any. El 1924 es va graduara la facultat de ciències i el 1926 va anar a la universitat de París on va obtenir el doctorat amb una tesi dirigida per Émile Picard en la qual va fer aportacions interessants a la teoria de les funcions poligèniques de variable complexa.
En tornar a Romania va ser nomenat professor de la universitat de Cluj-Napoca, on va ser successivament assistent (1930-1934), associat (1934-1942) i titular fins que es va retirar el 1972. Durant la Segona Guerra Mundial va anar a Timișoara, on s'havia traslladat la universitat per precaució.
Călugăreanu va publicar una seixantena d'articles científics. Els seus primers treballs es van centrar en l'anàlisi complexa, però poc a poc es va anar interessant en els invariants i va entrar en altres camps com la geometria diferencial o la topologia. De fet, l'aportació per la que és més conegut és un teorema en teoria de nusos que porta el seu nom, i que relaciona el nombre d'enllaços d'un nus tridimensional amb el seu nombre de girs i de torsions:
$Lk(K)=Lw(K)+Wr(K)$
Aquest teorema va tenir importants aplicacions en la descripció de l'estructura de la molécula del ADN.

## Referències

* ↑ Comité de Rédaction, 1976, p. 117.
* ↑ Jacob, 1992, p. 89-90.
* ↑ Moffatt i Ricca, 1995, p. 253.
* ↑ Dennis i Hannay, 2005, p. 3245 i ss.
* ↑ Ungs, 2010, p. 545.
* ↑ Adams, 2001, p. 181 i ss.

## Bibliografia

* Adams, Colin C. The Knot Book (en anglès). American Mathematical Society, 2001. ISBN 0-8218-3678-1.
* Comité de Rédaction «L’académicien Georges Calugareanu» (en francès). Mathematica, Vol. 18 (41), Num. 2, 1976, pàg. 117-118. ISSN: 1222-9016.
* Dennis, M.R.; Hannay, J.H. «Geometry of Călugăreanu's theorem» (en anglès). Proceedings of the Royal Society A, Vol. 461, Num. 2062, 2005, pàg. 3245-3254. DOI: 10.1098/rspa.2005.1527. ISSN: 1364-5021.
* Jacob, C. «Georges Calugareano, l'un des précurseurs de la théorie des fonctions analytiques généralisées» (en francès). Mathematica, Vol. 34 (57), Num. 1, 1992, pàg. 89-97. ISSN: 1222-9016.
* Mocanu, Petre; Călugăreanu, Grigore. Opere alese. Gheorghe Călugăreanu (en romanès). Editura Academiei Române, 1992. ISBN 9789732703243.
* Moffatt, H.K.; Ricca, Renzo L. «Helicity and the Calugareanu Invariant». A: Louis H. Kauffman (ed.). Knots and Applications (en anglès). World Scientific, 1995, p. 251-270. ISBN 9789810220044.
* Ungs, Michael J. The Theory of Quantum Torus Knots (en anglès). lulu.com, 2010. ISBN 978-0-557-60501-9.

## Enllaços externs

* O'Connor, John J.; Robertson, Edmund F. «Gheorghe Călugăreanu» (en anglès). MacTutor History of Mathematics archive. School of Mathematics and Statistics, University of St Andrews, Scotland.
* «Gheorghe Călugăreanu (1902-1976)». Romanian Academy. [Consulta: 19 maig 2021]. (anglès)
* Mocanu, Petru; Sălăgean, Grigore. «Profesor Gheorghe Călugareanu». Universitatea Babeș-Bolyai Cluj-Napoca. [Consulta: 19 maig 2021]. (romanès)
* Vornico, Ionut. «Gheorghe Călugăreanu (1902-1976)». Biography.Name, 2012. [Consulta: 19 maig 2021]. (romanès)
* Weisstein, Eric W. «Călugăreanu Theorem». MathWorld--A Wolfram Web Resource. [Consulta: 19 maig 2021]. (anglès)